《黄山杂诗 其二》
清代·孙泉

名山刻画总支离，万熊千容到始知。高已难窥终爱瘦，险多不测乃称奇。

云随变幻无常致，松不雷同尽怪枝。若结茅庵青翠处，真修何必让安期。

作者简介：（1640—1700）河南辉县人，字静紫，号担峰。康熙二十一年进士，官内阁中书。精研理学，为时人推重。有《担峰诗》、《徽言秘旨》、《担峰文集》、《醒书选》、《担峰真面目》、《担峰友声》等。